સૌરાષ્ટ્ર યુનિવર્સિટી અને સંલગ્ન કોલેજમાં કાલથી અને શાળાઓમાં સોમવારથી દિવાળી વેકેશન શરૂ થઈ રહ્યું છે ત્યારે વિદ્યાથીઓ અને કોલેજીયનો અત્યારથી જ રજાઓના મૂડમાં આવી ગયા છે. જોકે રાજ્ય સરકારે ચાલુ વર્ષે નવરાત્રીનાં સાત દિવસનું વધારાનું વેકેશન જાહેર થતાં દિવાળી વેકેશનની રજાના દિવસો 21 થી ઘટીને 14 થઈ ગયા છે. જેને લીધે વિદ્યાર્થીઓ – કોલેજીયનોની સાથે વાલીઓએ પણ દિવાળીમાં ફરવા જવાના દિવસો પર કાપ મૂકવો પડશે. જોકે દિવાળી માહોલ હોય સ્કૂલ અને કોલેજોમાં વિદ્યાર્થીઓની સંખ્યા પણ પાંખી જોવા મળી રહી છે.